paragraph_text: Cavalier (službeno eng. Cruiser Mark VII Cavalier) je bio britanski brzi tenk u Drugom svjetskom ratu. Projektiran je na temelju iskustva s prethodnikom Crusaderom i bio je prvi britanski tenk projektiran nakon početka rata. Podebljan mu je oklop, montiran top većeg kalibara i šire gusjenice od svog prethodnika. Zbog svega toga se ukupna masa povećala za 5 tona. Povećanje ukupne mase je unatoč preinakama na ovjesu djelovalo na pokretljivost tenka i njegovu maksimalnu brzinu jer je i dalje korišten motor iz Crusadera.B. T. White, "British tanks 1915-1945", London, 1963., str. 51.